b"\n_START_ARTICLE_\nLuis \xc3\x81ngel Firpo\n_START_SECTION_\nBiografia\n_START_PARAGRAPH_\nFirpo va comen\xc3\xa7ar la seva traject\xc3\xb2ria professional el 1917 i, despr\xc3\xa9s del segon combat, va decidir viatjar fins a Montevideo, amb l'objectiu de lluitar contra el boxejador uruguai\xc3\xa0 \xc3\x81ngel Rodr\xc3\xadguez, qui en aquella \xc3\xa8poca era el campi\xc3\xb3 sud-americ\xc3\xa0 de la categoria de pes semipesant i que tenia 25 vict\xc3\xb2ries i cap derrota._NEWLINE_Tot i ser m\xc3\xa9s avantatjat que Rodr\xc3\xadguez, qui nom\xc3\xa9s era semipesant, Firpo va ser dominat f\xc3\xa0cilment per l'experimentat boxejador uruguai\xc3\xa0, el qual va deixar fora de combat a Firpo durant el primer assalt._NEWLINE_Ja recuperat d'aquesta derrota, Firpo va obtenir sis vict\xc3\xb2ries consecutives, abans de ser derrotat per segona vegada el 1919, durant el combat contra Dave Mills defensant el t\xc3\xadtol sud-americ\xc3\xa0 de pes semipesant. Tamb\xc3\xa9 va perdre un combat contra el boxejador xil\xc3\xa8 Arturo Godoy._NEWLINE_El 14 setembre de 1923 va enfrontar a Jack Dempsey durant l'anomenada lluita del segle pel t\xc3\xadtol mundial de pes complet. Si b\xc3\xa9 va aconseguir llan\xc3\xa7ar a Dempsey fora del quadril\xc3\xa0ter per 17 segons, finalment va ser derrotat._NEWLINE_Durant la seva traject\xc3\xb2ria, Firpo va derrotar a homes com Jess Willard, Bill Brennan, Homer Smith, Charley Weinert, Erminio Spalla, Al Reich, Dave Mills, Jack Herman i Walter Lodge._NEWLINE_Firpo tenia un palmar\xc3\xa8s de 40 combats professionals, 33 vict\xc3\xb2ries (28 per K.O.) i 6 derrotes quan es va retirar de la boxa.\n_START_SECTION_\nHomenatge\n_START_PARAGRAPH_\nFirpo \xc3\xa9s sovint recordat per deixar fora de combat el m\xc3\xadtic boxejador estatunidenc Jack Dempsey. Aquest combat va ser enfocat des d'un punt de vista art\xc3\xadstic pel pintor nord-americ\xc3\xa0 George Wesley Bellows en la seva famosa pintura de 1924, Dempsey & Firpo._NEWLINE_A Jun\xc3\xadn, la seva ciutat de naixen\xc3\xa7a, hi ha un carrer que porta el seu nom. El club de futbol salvadorenc Club Deportivo Luis Angel Firpo tamb\xc3\xa9 va rebre aquest nom en mem\xc3\xb2ria seva, per haver estat un dels boxejadors m\xc3\xa9s destacats d'Am\xc3\xa8rica Llatina, i el primer ibero-americ\xc3\xa0 en deixar fora de combat a Dempsey, una llegenda de la boxa mundial._NEWLINE_El fam\xc3\xb3s escriptor argent\xc3\xad Julio Cort\xc3\xa1zar tamb\xc3\xa9 va parlar de Firpo al seu llibre La vuelta al mundo en 80 d\xc3\xadas (1967)._NEWLINE_La pel\xc2\xb7l\xc3\xadcula M\xc3\xa9s dura ser\xc3\xa0 la caiguda, dirigida per Mark Robson i protagonitzada per Humphrey Bogart, tracta sobre el viatge de Firpo als Estats Units i del combat contra Dempsey. Finalment, l'escriptor argent\xc3\xad Mart\xc3\xadn Kohan escriu el 2005 la seva novel\xc2\xb7la Segundos afuera, en la qual es relata, paral\xc2\xb7lelament a l'acci\xc3\xb3 principal, la famosa caiguda de Dempsey segon a segon, des de la perspectiva de l'\xc3\xa0rbitre i del mateix Dempsey."